கேள்வி: ஜார்ஜ் சுதர்சன் - பணிவாழ்வு குறித்து விரிவாக சொல்லுங்கள்.
பதில்: சுதர்சன் இயற்பியலின் பல துறைகளிலும் குறிப்பிடத்தக்கப் பங்களிப்புகளை அளித்துள்ளார். இராபர்ட்டு மர்சக்குடன் இணைந்து வலிகுறை இடைவினையின் வி-ஏ கோட்பாட்டை முன்வைத்தவர் இவர்தான்; இதுவே பின்னாளில் வலுவற்ற மின் கோட்பாட்டிற்கு வழிகோலியது. ரிச்சர்டு பெயின்மான், சுதர்சனின் பங்களிப்பை ஏற்று சுதர்சனும் மர்சக்கும் கண்டறிந்ததை தானும் கெல்மானும் வெளிப்படுத்தியதாக 1963இல் கூறினார்.''The beat of a different drum: The life and science of Richard Feynman'' by J. Mehra Clarendon Press Oxford (1994), p. 477, and references 29 and 40 therein ஒத்திணைந்த ஒளியை குவாண்டம் சார்பீட்டால் குறிப்பிடும் முறையை உருவாக்கினார்; இது கிளாபர்-சுதர்சன் பி உருவகிப்பு என அறியப்படுகிறது. இதற்குத் தான் இணையரில் ஒருவரான கிளாபருக்கு நோபல் பரிசு கொடுத்த நோபல் அகாதமி சுதர்சனுக்கு கொடுக்காதது சர்ச்சையாயிற்று. குவாண்டம் ஒளியியலில் சுதர்சன் ஆற்றியிருக்கும் பங்கு சிறப்பானது. செவ்வியல் ஒளியியல் கோட்பாடுகளுக்கு இணையான குவாண்டம் ஒளியியல் கோட்பாடுகளைத் தமது தேற்றம் மூலம் நிலைநிறுத்தினார். இவரதுத் தேற்றம் சுதர்சன் உருவகிப்பைப் பயன்படுத்துகிறது. இந்த உருவகிப்பு குவாண்டம் கோட்பாடு கொண்டு ஒளி விளைவுகளை முன்கணிக்கிறது இந்த விளைவுகளைச் செவ்வியல் ஒளியியல் மூலம் விளக்க இயலாது. தவிரவும் சுதர்சன் டேக்கியான் துகள்களைக் குறித்து முதலில் முன்மொழிந்தவராவார். டேக்கியான் துகள்கள் ஒளியை விட விரைவாகச் செல்லக்கூடியவை.''Time Machines: Time Travel in Physics, Metaphysics, and Science Fiction'', p. 346, by Paul J. Nahin அவர் இயலாற்றல் படங்களை உருவாக்கினார்; இதன் மூலம் திறவெளி குவாண்டம் அமைப்புக் கோட்பாட்டை ஆய்வு செய்ய மிகவும் பயனுள்ளதாகும். பைத்யநாத் மிசுராவுடன் இணைந்து குவாண்டம் சீனோ விளைவை முன்மொழிந்தார். சுதர்சனும் கூட்டாளிகளும் இணைந்து "மின்னூட்டத் துகள் கற்றை ஒளியியலின் குவாண்டம் கோட்பாட்டை" துவக்கினர்.R. Jagannathan, R. Simon, E. C. G. Sudarshan and N. Mukunda, [https://dx.doi.org/10.1016/0375-9601(89)90685-3 Quantum theory of magnetic electron lenses based on the Dirac equation], ''Physics Letters A'', 134, 457–464 (1989). R. Jagannathan and [http://inspirehep.net/author/S.A.Khan.5/ S. A. Khan], [https://dx.doi.org/10.1016/S1076-5670(08)70096-X Quantum theory of the optics of charged particles], Advances in Imaging and Electron Physics, Editors: Peter W. Hawkes, B. Kazan and T. Mulvey, (Academic Press, Logo, San Diego, 1996), Vol. 97, 257-358 (1996). டாட்டா அடிப்படை ஆராய்ச்சி கழகம் (டிஐஎஃப்ஆர்), ரோசெஸ்டர் பல்கலைக்கழகம், சிரக்கியூஸ் பல்கலைக்கழகம், மற்றும் ஆர்வர்டு பல்கலைக்கழகம் கற்பித்துள்ளார். 1969 முதல் ஆஸ்டின் உள்ள டெக்சாஸ் பல்கலைக்கழகம் (ஆஸ்டின்) இயற்பியல் பேராசிரியராக இருந்தார். இந்திய அறிவியல் கழகம் மூத்த இயற்பியல் பேராசிரியராக இருந்தார். 1980களில் கணித அறிவியல் கழகம் இயக்குநராகவும் ஐந்தாண்டுகள் பணியாற்றினார். இவரது பணிக்காலத்தில் இந்த நிறுவனத்தை உயர்திறன் மையமாக மாற்றினார். மெய்யியலாளர் ஜிட்டு கிருஷ்ணமூர்த்தியைப் பலமுறை சந்தித்து உரையாடியுள்ளார். இவரது 80ஆவது பிறந்தநாளில், செப்டம்பர் 16, 2011இல், கணித அறிவியல் கழகம் இவருக்கு பாராட்டு விழா நடத்தியது. சுதர்சனிற்கு துகள் இயற்பியல், குவாண்டம் ஒளியியல், குவாண்டம் தகவல், குவாண்டம் புலக்கோட்பாடு, மரபார்ந்த விசையியல் மற்றும் இயற்பியல் அடிப்படைகளில் ஆர்வமிக்கவராக இருந்தார். சுதர்சனுக்கு வேதாந்தம் ஆர்வமுண்டு; இத்துறையிலும் அடிக்கடி பேருரைகள் வழங்கியுள்ளார்.